**Szolgáltatási Szerződés**

**laboratóriumi vizsgálatok elvégzésére**

Amely létrejött egyrészről a/az/- cégnév/név: …………………

székhely/lakcím: ……………………..,

képviselő és beosztása/anyja neve: ………………………,

cégjegyzékszám/nyilvántartási szám/SZIG/MVH regisztrációs szám/őstermelői igazolvány száma: ……… **[[1]](#footnote-2)**………..,

adószám/adóazonosító jel: ……………………..,

statisztikai számjel: ………… **[[2]](#footnote-3)**………….,

bankszámlaszám: ………………,

képviselő: ……………………...,

mint „***Megrendelő***”

másrészről a **PÉCSI TUDOMÁNYEGYETEM**

székhelye: 7622 Pécs, Vasvári Pál u. 4.,

intézmény azonosító: FI 58544,

adószáma: 19308681-4-02,

csoport azonosító szám: 17783941-5-02

statisztikai számjele: 19308681-8542-563-02,

bankszámlaszám: OTP 11731001-23135402,

a szerződéskötéssel érintett szervezeti egység: **Szőlészeti és Borászati Kutatóintézet**,

képviselő: Dr. Miseta Attila János, rektor és Decsi István, kancellár,

mint„***Szolgáltató***”,

(a továbbiakban külön-külön, mint „Fél”, együttesen, mint „Felek”) között az alulírott helyen és időben, az alábbi feltételek mellett:

1. **A szerződés tárgya**
   1. A jelen szerződés aláírásával a Megrendelő megrendeli, a Szolgáltató elvállalja, hogy a jelen szerződés **1. számú melléklet**ét képező ár listában az adott mintatípusra, vizsgálatra meghatározott díj ellenében a Megrendelő eseti megrendelései (a továbbiakban: „***eseti megrendelés***”) alapján elvégezi a Megrendelő által a Szolgáltató laboratóriumába szállított mintákból az adott minta típusának megfelelő laboratóriumi vizsgálatokat (a továbbiakban: „***vizsgálat***”).
   2. A Szolgáltató a jelen szerződésben vállaltakat a Szőlészeti és Borászati Kutatóintézet szervezeti egységének Laboratóriuma (a továbbiakban: „***laboratórium***”) révén teljesíti.
2. **A teljesítéssel kapcsolatos rendelkezések**
   1. A kért vizsgálatok elvégzésének helye minden esetben a Szolgáltató 7634 Pécs, Pázmány Péter u. 4. szám alatti telephelyén lévő laboratórium.
   2. A minták darabszámát, típusát és a kért vizsgálatokat a minták átadásával egyidejűleg átadott megrendelőlap (a továbbiakban: „***Megrendelőlap***”) tartalmazza. A Megrendelőlapot a Megrendelő vagy annak képviselője minden esetben aláírja.
   3. A Szolgáltató a Megrendelőlapon szereplő és átadott mintákból a kért vizsgálatokat minden esetben a Felek megállapodása alapján a Megrendelőlapra rávezetett határidőig végzi el, és a Felek rögzítik az eseti megrendelés szolgáltatási díjának összegét is a Megrendelőlapon.
   4. A vizsgálati eredményeket a laboratóriumvezető aláírásával és a Szolgáltató Szőlészeti és Borászati Kutatóintézet Laboratóriumának pecsétjével ellátott vizsgálati jegyzőkönyv (a továbbiakban: „***Vizsgálati jegyzőkönyv***”) formájában a Megrendelőnek átadja. A Vizsgálati jegyzőkönyv átadása elektronikus úton, a „*kézbesítés visszaigazolás kérés*” beállítása mellett, e-mail formában a kapcsolattartó e-mail címére/postai úton, tértivevényes küldeményként a megrendelő címére/postai úton, tértivevényes küldeményként a ………….… címre megküldéssel történik.
   5. A Felek rögzítik, hogy a teljesítési határidő, a szolgáltatási díj összegének és a Vizsgálati jegyzőkönyv átadási módjának rögzítését követően a Szolgáltató a Megrendelőlap egy másolati példányát visszaadja a Megrendelő részére.
3. **A szolgáltatási díj és a fizetés módja**
   1. A Felek megállapodnak abban, hogy a szolgáltatási díj számítása minden eseti megrendelés esetében a Megrendelőlapon szereplő minta típusok és mintaszámok, vizsgálatszámok és az **1. számú melléklet**ben rögzített ár listában az adott mintatípusra, vizsgálatra meghatározott díj alapján történik.
   2. Az elszámolás és a kifizetés pénzneme: magyar forint (HUF)
   3. A Megrendelő a Vizsgálati jegyzőkönyv átvételekor minden alkalommal a jelen szerződés **2. számú melléklet**ét képező teljesítésigazolást állít ki, a teljesítésigazolás alapján történik az adott eseti megrendelés szolgáltatási díjának számlázása, azzal, hogy a Felek kifejezetten akként állapodnak meg, hogy amennyiben a teljesítésigazolás kiállítására és a Szolgáltató részére történő visszaküldésre a Vizsgálati jegyzőkönyv 2.4. pont szerint igazolt átvételét követő 5. munkanapig nem kerül sor, úgy a Felek az eseti megrendelést szerződésszerűen és határidőben teljesítettnek tekintik és a Szolgáltató teljesítésigazolás hiányában is jogosult számlát kiállítani, a Megrendelő pedig köteles a számlát a jelen szerződésben rögzítettek szerint kiegyenlíteni.
   4. A Megrendelő a számlázást eseti megrendelésenkénti/negyedévenkénti/félévenkénti/évenkénti gyakorisággal végzi.
   5. A Felek megállapodnak abban, hogy a fizetési határidő minden esetben a Ptk. 6:130. § (1) bekezdése alapján a Szolgáltató számlájának kézhezvételével kezdődik, valamint hogy a számla kiegyenlítése a Ptk. 6:130. § (1) – (2) bekezdése alapján, 30 napon belül, banki átutalással történik a Szolgáltatónak az OTP 11731001-23135402 számú bankszámlaszámára.
   6. A Felek megállapodnak, hogy amennyiben a Megrendelő a számla kiegyenlítésével késedelembe esik, a Szolgáltató a Ptk. 6:155. § (1) bekezdése szerinti késedelmi kamatra tarthat igényt.
   7. A Szolgáltató jogosult az **1. számú melléklet**ben szereplő ár listát naptári évente felülvizsgálni. Az árváltozás jogát a Szolgáltató fenntartja. A Szolgáltató az árváltozásról annak életbe lépése előtt 30 nappal köteles a Megrendelőt írásban tájékoztatni.
4. **A Felek jogai és kötelezettségei**
   1. A Szolgáltató a megbízást Szőlészeti és Borászati Kutatóintézet szervezeti egysége révén, a tőle elvárható legmagasabb szakmai színvonalon végzi el, úgy hogy az a vonatkozó jogszabályoknak, szabványoknak, hatósági előírásoknak megfeleljen.
   2. A Szolgáltató a Megrendelő utasítása szerint köteles eljárni. Az utasítás nem terjedhet ki a tevékenység megszervezésére, és nem teheti a teljesítést terhesebbé. Ha a Megrendelő célszerűtlen vagy szakszerűtlen utasítást ad, a Szolgáltató köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Szolgáltató a jelen szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Szolgáltató köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
   3. A Szolgáltató köteles a Megrendelőt tevékenységéről és a feladat állásáról kívánságára, szükség esetén e nélkül is tájékoztatni. A Szolgáltató köteles a Megrendelőt tájékoztatni, ha közreműködő igénybevétele vált szükségessé, vagy ha a felmerült új körülmények az utasítások módosítását teszik indokolttá.
   4. A Szolgáltató a Megrendelővel való előzetes egyeztetést követően jogosult a teljesítéshez közreműködőt igénybe venni. A Szolgáltató közreműködő teljesítéséért úgy felel, mintha maga járt volna el. Ha a Szolgáltatónak más személy igénybevételére nem volt joga, felelős mindazokért a károkért is, amelyek a közreműködő igénybevétele nélkül nem következtek volna be.
5. **A szerződés időbeli hatálya, megszűnése és módosítása**
   1. A jelen szerződést a Felek az utolsóként aláíró Fél aláírásának napjától kezdődő határozatlan időtartamra kötik meg.
   2. A Felek rögzítik, hogy a jelen szerződést kizárólag írásban, közös megegyezéssel módosíthatják.
   3. A szerződés megszűnik:
   * a Felek közös megegyezésével,
   * felmondással.
   1. A Felek bármelyike jogosult a jelen szerződést a másik Félhez címzett, egyoldalú, írásbeli jognyilatkozattal, 15 napos felmondási idővel, indoklás nélkül felmondani (rendes felmondás).
   2. A jelen szerződést bármelyik Fél, a másik Fél súlyos szerződésszegése esetén jogosult a szerződésszegő Félhez intézett egyoldalú, írásos, indokolt nyilatkozatával, azonnali hatállyal felmondani (rendkívüli felmondás).
6. **Titoktartás**
   1. A Felek kijelentik, hogy a szerződéses jogviszonyukkal kapcsolatosan, annak eredményeként, illetőleg egyéb módon tudomásukra jutott mindazon információt, adatot, amely a másik Félre, így különösen annak üzleti, pénzügyi, társasági jogviszonyaira vonatkozik (továbbiakban együtt: bizalmas információ), üzleti titokként kezelik, azokat harmadik félnek nem adják ki, illetve csak a jelen szerződés teljesítéséhez szükséges mértékben használják fel.
   2. A Felek kötelezettséget vállalnak arra, hogy a bizalmas információkat sem a jelen szerződés időbeli hatálya alatt, sem annak megszűnését követően nem teszik harmadik személyek számára hozzáférhetővé, vagy azokat egyéb, a jelen szerződés tárgyával össze nem függő módon nem használják fel, illetve azzal nem élnek vissza.
   3. Nem tartozik a titoktartási kötelezettség körébe azon adat, illetve információ,
      * + amely köztudomású;
        + amelyet nem a jelen szerződés megsértésével hoztak nyilvánosságra;
        + amely nyilvánosságra hozatali korlátozás nélkül a másik Fél birtokában volt már azelőtt, hogy azt a nyilvánosságra hozó Féltől megkapta volna;
        + amelyet a használó Fél olyan harmadik féltől kapott, aki jogszerűen szerezte meg vagy hozta létre azt, és akit nem köt a nyilvánosságra hozatali tilalom;
        + amelyet az egyik Fél a másik Fél bizalmas információjának felhasználása nélkül maga hozott létre; vagy
        + amelyet az adott Félnek - jogszabályban meghatározott - kötelessége átadni az illetékes hatóság számára,
        + amely az információs önrendelkezési jogról és az információszabadságról szóló 2011. évi CXII. törvény rendelkezései alapján közérdekű, vagy közérdekből nyilvános adatnak minősül.
   4. A titoktartási kötelezettségei megszegésével okozott kárért a szerződésszegő Fél kártérítési felelősséggel tartozik.
   5. A titoktartási és adatvédelmi kötelezettség a szerződő Felek alkalmazottját, tagját, Szolgáltatóját a Felekkel azonos módon terheli.
7. **A Felek egyéb megállapodásai**
   1. A Felek kötelezettséget vállalnak arra, hogy mindenkor a piaci tisztesség és a kölcsönös együttműködés fokozott követelményei szerint járnak el, a jelen szerződés teljesítésével kapcsolatos valamennyi releváns információt késedelem nélkül egymás tudomására hoznak.
   2. A Felek megállapodnak abban, hogy minden, a jelen szerződés keretében egymásnak küldött értesítésnek írott (levél, fax, e-mail) formában kell történnie. A Felek közti levelezés nyelve: magyar.
   3. A Felek megállapodnak abban, hogy egymáshoz intézett értesítéseit akkor tekintik megfelelően teljesítettnek, amennyiben azt a másik Félnek a jelen szerződésben meghatározott értesítési címére írásban – tértivevénnyel vagy a kézbesítést más módon igazoló levél, telefax, e-mail útján – küldték meg.
   4. A Felek megállapodnak abban, hogy amennyiben a tértivevényes postai küldemény „ismeretlen”, „ismeretlen helyre költözött”, „nem vette át”, „az átvételt megtagadta”, „kézbesítés akadályozott” jelzéssel érkezik vissza a feladóhoz, akkor már a kézbesítés megkísérlésének napján, ha pedig „nem kereste” jelzéssel, akkor a második kézbesítési kísérletet követő 5. munkanapon a küldemény kézbesítettnek minősül.
   5. A Felek jelen szerződéssel kapcsolatban kijelölt kapcsolattartói:

|  |  |
| --- | --- |
| A Megrendelő részéről: | A Szolgáltató részéről: |
| Név: …………………………….  Telefonszám: …………………………….  E-mail cím: [………………………………](mailto:laszlo@rissac.hu) | Név: **Lauferné Kajdi Márta**  Telefonszám: 06 72/517-933  E-mail cím: lauferne.marta@pte.hu |

A kapcsolattartó személyek feladata a kölcsönös, naprakész kapcsolattartás, tájékoztatás. A Felek rögzítik, hogy a kapcsolattartó személyek kizárólag a jelen szerződés teljesítésével kapcsolatban felmerülő operatív kérdésekben jogosultak eljárni, a szerződés módosítására, megszüntetésére, egyéb jognyilatkozat tételére nem jogosultak. A kapcsolattartók személyében bekövetkező esetleges változásról az érintett Fél haladéktalanul, szabályszerűen aláírt nyilatkozatban tértivevényes postai küldeményben, vagy személyes átadás-átvételben tájékoztatja a másik Felet úgy, hogy az átvétel időpontja és ténye igazolható legyen. A tájékoztatás tudomásul vételét a címzett Fél köteles haladéktalanul, írásban visszaigazolni. Ettől az időponttól kezdődően a kapcsolattartónak az újonnan bejelentett személy minősül. A kapcsolattartó személyének megváltozására vonatkozó bejelentés és annak visszaigazolása nem minősül szerződésmódosításnak.

A Felek kijelentik, hogy ismerik és alkalmazzák az információs önrendelkezési jogról és az információszabadságról szóló 2011. évi CXII törvényt, és a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679 rendeletét (GDPR). A személyes adatokat a Felek kizárólag a jelen szerződés teljesítésével összefüggésben, a szerződésben meghatározott feladatai ellátása érdekében, célhoz kötötten és a teljesítéshez szükséges mértékben és ideig használhatják fel.

* 1. A jelen szerződésben nem, vagy nem kellő részletességgel szabályozott kérdésekben a Ptk. rendelkezései irányadók.
  2. Felek a közöttük a jelen szerződéssel kapcsolatban felmerült vitás kérdéseket elsősorban együttműködésre feljogosított kapcsolattartóik útján, tárgyalásos úton kötelesek rendezni. Ennek eredménytelensége esetére a Felek hatáskörtől függően kikötik a Szolgáltató székhelye szerinti rendes bíróság kizárólagos illetékességét.

A jelen szerződés, melyet a Felek elolvastak, értelmeztek, és mint akaratukkal mindenben megegyezőt, jóváhagyólag írnak alá, négy eredeti, egymással mindenben megegyező példányban készült, amelyből három példány a Szolgáltatót, egy példány a Megrendelőt illet meg.

Pécs, 20…. ……………………….. Pécs, 20…. ………………………..

|  |  |
| --- | --- |
| …………………………...…………………  **PÉCSI TUDOMÁNYEGYETEM**  Dr. Miseta Attila János, rektor és Decsi István, kancellár  Szolgáltató | …………………………...…………………  **…………………………………………..**  képviselő: ……………**[[3]](#footnote-4)**……………  beosztás: ………………………….  Megrendelő |

Ellenjegyzők a Szolgáltató részéről:

|  |  |  |
| --- | --- | --- |
| ……………………………  Dr. Felinger Attila  innovációs rektorhelyettes  szakmai ellenjegyző | ……………………………  Madaras Zoltán  PTE SZBKI elnök  szakmai ellenjegyző | ……………………………  ……..  pénzügyi ellenjegyző |

1. **számú melléklet**

**TELJESÍTÉSIGAZOLÁS [[4]](#footnote-5)**

Alulírott **…………………………………….** (lakcím: …………….………….., anyja neve: ………………………, adóazonosító jel: ……………………..)

Alulírott **….……………….………………..**, mint a(z) ……………………….…………… (székhely: ……….…………………, cégjegyékszám: …………………………., adószám: ……………………………, képviseli: ……………………………) cégjegyzésre/aláírásra jogosult képviselője

a jelen okirat aláírásával

**igazolom,**

hogy a ……………………….. számú, 20… ……………………….. napján aláírt Megrendelőlapon rögzített vizsgálatokat a Pécsi Tudományegyetem Szőlészeti és Borászati Kutatóintézet szervezeti egysége révén a Felek között megkötött szolgáltatási szerződés rendelkezéseinek és a Megrendelőlapon rögzítetteknek mindenben megfelelően elvégezte, valamint a vizsgálatok eredményét rögzítő Vizsgálati jegyzőkönyvet a részemre átadta és azt átvettem, ennek megfelelően a Pécsi Tudományegyetem a Megrendelőlap szerinti tartalommal és összegben jogosult számla kibocsátására.

Kelt: ………………….., 20….. ……………………. …..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

név: ……………………………………………..

1. Gazdasági társaságok (pl. Kft., Bt.) esetében a cégjegyzékszámot, civil szervezetek (pl.: alapítvány, egyesület) esetében a nyilvántartási számot, őstermelők esetében az MVH regisztrációs számot vagy az őstermelői igazolvány számot kell kitölteni. A nem megfelelő megnevezés TÖRLENDŐ. [↑](#footnote-ref-2)
2. Természetes (magán) személynek nincs statisztikai számjele. [↑](#footnote-ref-3)
3. Ha természetes személy a Megrendelő, akkor a képviselő névre és beosztására vonatkozó sorok törlendők! [↑](#footnote-ref-4)
4. A szükségtelen részek egy vízszintes vonallal áthúzandók! [↑](#footnote-ref-5)